Document ID: 32008R0747

A BIZOTTSÁG 747/2008/EK RENDELETE
(2008. július 30.)
a külföldi leányvállalatok szerkezetére és tevékenységére vonatkozó közösségi statisztikákról szóló 716/2007/EK európai parlament és tanácsi rendeletnek a mutatók meghatározásainak és a NACE Rev. 2 végrehajtásának tekintetében történő módosításáról
(EGT-vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a külföldi leányvállalatok szerkezetére és tevékenységére vonatkozó közösségi statisztikákról szóló, 2007. június 20-i 716/2007/EK európai parlamenti és tanácsi rendeletre (1) és különösen annak 9. cikke (2) bekezdésének a) pontjára,
mivel:
(1)
A 716/2007/EK rendelet létrehozta a külföldi leányvállalatok szerkezetére és tevékenységére vonatkozó közösségi statisztikák rendszeres előállításának közös keretét.
(2)
A külföldi leányvállalatokra vonatkozó belső statisztikák közös moduljában szükség van a kutatásra és fejlesztésre vonatkozó változók meghatározásainak módosítására.
(3)
A gazdasági tevékenységek statisztikai osztályozása NACE Rev. 2. rendszerének létrehozásáról szóló, 2006. december 20-i 1893/2006/EK európai parlamenti és tanácsi rendelet (2) elfogadását követően a tevékenységek szerinti bontások szintjeit is módosítani kell.
(4)
A 716/2007/EK rendeletet ezért ennek megfelelően módosítani kell.
(5)
Az ebben a rendeletben előírt intézkedések összhangban vannak a statisztikai programbizottság véleményével,
ELFOGADTA EZT A RENDELETET:
1. cikk
A 716/2007/EK rendelet a következőképpen módosul:
1.
Az I. melléklet 2. szakaszának helyébe e rendelet I. mellékletének szövege lép.
2.
A III. mellékletben a tevékenység szerinti bontás 1. és 2. szintjét tartalmazó táblázat helyébe az e rendelet II. mellékletében található táblázat lép.
3.
A III. mellékletben a tevékenység szerinti bontás 3. szintjét tartalmazó táblázat helyébe az e rendelet III. mellékletében található táblázat lép.
2. cikk
A tagállamok a 716/2007/EK rendeletnek az e rendelettel módosított III. mellékletét a következőképpen alkalmazzák:
-
az 1. és a 2. szint tekintetében 2010. január 1-jétől (a 2010. referenciaévre és az azt követő évekre),
-
az 3. szint tekintetében 2008. január 1-jétől (a 2008. referenciaévre és az azt követő évekre).
3. cikk
Ez a rendelet az Európai Unió Hivatalos Lapjában való kihirdetését követő 20. napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2008. július 30-án.

Labels: 4
19